Twelfth Man

* हिन्दी

**Twelfth Man** 'भास्कर बोस' का चौथा एपिसोड है।

## सारांश

### भाग १

जुर्मों को सुलझाते हुए नाम बना रहे भास्कर को आंतरिक सुरक्षा बल के एक विशेष एजेंट द्वारा एक आमंत्रण दिया जाता है जहाँ उसे एक मिशन पूरा करना है - Twelfth Man। दोनों दलों के बीच एक छोटा क्रिकेट का खेल इसके खिलाड़ियों में से एक, दानिश हक़, के लिए काफी बड़ा खतरा बन सकता है। क्या भास्कर खतरे को पहचान पाएगा या फिर दानिश हक़ की जान दाव पर लगी रहेगी?

### भाग २

भास्कर को पता लगता है कि दानिश हक़ की जान खतरे में है। उसे कुछ सुराग मिलते हैं पर वह कहीं पहुँच नहीं पाता। क्या भास्कर दानिश हक़ को बचा पाएगा? जानने के लिए सुनते रहिए।

## कहानी

### भाग १

क्रिकेट खिलाड़ी दानिश हक़ अपने खेल की तैयारी कर रहा होता है। इस दौरान, भास्कर और बिकेश आंतरिक सुरक्षा बल के एजेंट दीपिका से मिलते हैं। दीपिका बताती है कि कुछ दिनों से दोनों देशों के बीच काफी हलचल मच रही है और उन देशों के दलों के बीच एक आखिरी क्रिकेट खेल भी होने वाला है। जानकारी के हिसाब से सिंध दल के किसी खिलाड़ी को जान से मार देने की योजना बनाई जा रही है, और अगर ऐसा कुछ हो गया, दोनों देशों के बीच पूरा युद्ध शुरू हो जाएगा। भारतीय आंतरिक सुरक्षा दल के साथ "Twelfth Man" नामक इस मिशन में कराची-आधारित एजेंसी Karachi Kites भी जुट जाती है। राहिल मीर उनका नेता है।

राहिल जल्द आ पहुँचते हैं, और बताते हैं कि एक खूफ़िए हमले के बाद मुजरिमों के रक्षागार से सिंधी बोलर दानिश हक़ का एक पोस्टर मिला है, जिसपर क्रॉस का निशान है और जो कोने से थोड़ा सा जला हुआ है। इस खबर के हाथ लगने से पहले ही पाकिस्तानी दल मुंबई के लिए निकल चुकी थी; अगर यह खबर पूरे दल को बताई गई तो सब घबरा जाएँगे, और अगर दानिश को बताया गया, वह फिर भी खेलने की ज़िद करेगा। भास्कर दानिश से मिलने जाता है और वह तुरंत उन्हें भगाने की कोशिश करता है। पर जैसे उसका अभ्यास खत्म होता है, वह एक ब्रेक लेता है और इस दौरान भास्कर उसके साथ फ़ुटबॉल खेलते हुए उसके पैर को ज़ख़्मी कर देता है।

भास्कर फिर से सुरक्षा बल के सदस्यों को बुलाकर दानिश का पोस्टर दिखाता है और उसे पीछे से जलाने पर कैल्शियम नाइट्रेट के नीचे ढका खिलाड़ियों के यातायात का नक्शा मिलता है। खबरों में दानिश के दाहिने पैर की चोट के बारे में खबरें आती हैं और दीपिका नई योजना बनाती है - आतंकवादी पुराने रास्ते पर ही हमला करेंगे, तो पुराने रास्ते की सुरक्षा को नहीं बदला जाएगा जबकि खिलाड़ियों को नए रास्ते से सुरक्षित स्टेडियम तक पहुँचा दिया जाएगा। भास्कर को शक होता है कि राहिल भास्कर पे इतना भरोसा कैसे कर सकता है, और राहिल ने क्यों कहा कि नए रास्ते पर सुरक्षा कम होगी। उसे जवाब मिल जाता है: राहिल खुद ही कम सुरक्षा वाले रास्ते पर दानिश पर हमला करने की सोच रहा है। अधिकारियों से बात करने पर पता चलता है कि राहिल और दानिश बस में थे ही नहीं। दीपिका का कॉल आता है और भास्कर उसे सब कुछ बताता है।

### भाग २

दीपिका भास्कर और बिकेश को स्टोर रूम में बुलाती है और बड़े स्क्रीन पर दिखाया जाता है कि दानिश अस्वस्थ घोषित किए जाने के बावजूद मैच खेलने आया है। स्टोर रूम पहुँचने पर राहिल बंधा हुआ मिलता है और दीपिका उसे सज़ा दे रही होती है। राहिल भास्कर को विश्वास दिला लेता है कि वह 'Twelfth Man' नहीं है। भास्कर बिकेश और दीपिका को स्टेडियम के आस-पास की सारी इमारतों की जाँच करवाने को कहता है और सब इमारतों को क्लियर बताया जाता है। ओवर हार जाने पर दानिश गेंद को बदलने का आदेश देता है - गेंद बदलने के लिए खेल के आधिकारी मिस्टर अईयर मैदान पर एक मास्क लगाए आते हैं। दीपिका को उस पर शक हो जाता है।

भास्कर को तुरंत अईयर पर शक हो जाता है। खेल का कमेंटेटर कहता है "It feels like the ball is the Twelfth Man in Danish's team" ("लगता है ये गेंद ही दानिश के टीम का twelfth man है।") उसे पता लग जाता है कि वह गेंद ही Twelfth Man है। भास्कर और बिकेश नकली अईयर को ढूँढ़कर उससे सच निकलवाते हैं और भास्कर मैदान में जाकर दानिश से गेंद को दूर करने की कोशिश करता है। दीपिका कहती है कि असली अईयर वॉशरूम में बेहोश पड़े थे। दानिश गुस्से में आकर भास्कर को गालियाँ देने लगता है पर भास्कर गेंद को बदलकर उसे रोक लेता है। खेल के बाद दानिश भास्कर को धन्यवाद कहता है और भास्कर उससे एक ऑटोग्राफ़ माँगता है।

## पात्र

* भास्कर बोस
* बिकेश दास
* दीपिका
* राहिल मीर
* दानिश हक़
* खेल आधिकारी
* नकली "अईयर"
* कमेंटेटर

## कास्ट

* मंत्र मुग्ध
* शादाब हाश्मी
* Rachel D'Souza
* मीर सर्वर
* सुनील तनेजा
* सौरभ शर्मा
* ऋषिराज सिंह बैस
* आश्विन विश्वकर्मा